S-107/2011

Mál þetta höfðaði lögreglustjórinn á Akranesi með ákæru 16. mars 2011 á hendur ákærðu, R-kk-þgf S-kk-þgf, kt. …, Vesturgötu 161 á Akranesi, og E-kk-þgf Þ-kk-þgf G-kk-þgf, kt. …, Suðurgötu 18 á Akranesi. Málið var dómtekið 10. maí 2011.

Í ákæru eru ákærðu gefin að sök „eftirtalin brot framin mánudaginn 31. janúar 2011 á Akranesi:

I.

Ákærðu báðir fyrir þjófnað, með því að hafa í félagi farið inn í Gistiheimilið að Suðurgötu 32, stolið þaðan munum sem nánar greinir:

1. 1 stk. „Acer“ tölvu ásamt skjá og lyklaborði,

2. smápeninga úr skál,

3. skiptimyntar úr umslagi um kr. 6000,

4. nokkrum aðildarkortum farfugla.

Áætlað verðmæti þýfisins gæti verið um kr. 89.000.

Telst þetta varða við 244. gr.. almennra hegningarlaga nr. 19/1940.

II.

Ákærði R-kk-nf fyrir fíkniefnalagabrot, með því að hafa haft í sínum vörslum 0,51 g af tóbaksblönduðu kannabisefni en lögreglan fann efnið við leit á heimili hans að Vesturgötu 161 í framhaldi af handtöku ákærða.

Brot ákærða samkvæmt þessum ákærulið þykir varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, lög nr. 13/1985, lög nr. 82/1998 og lög nr. 68/2001 og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerðir nr. 232/2001 og nr. 848/2002.

III.

Þess er krafist að ákærðu verði dæmdir til refsingar og til greiðslu alls sakarkostnaðar. Þess er jafnframt krafist að ofangreind fíkniefni í ákærulið II sem hald var lagt á við rannsókn málsins verði gerð upptæk með dómi samkvæmt 6. mgr. 5. gr. laga nr. 65/1974, sbr. lög nr. 68/2001 og 2. mgr. 14. gr. reglugerðar nr. 233/2001.

Einkaréttarkrafa:

Í málinu gerir M-kk-nf F-kk-nf Ó-kk-nf f.h. Farfuglaheimilis Akraness þá kröfu að ákærðu verði dæmdir til þess að greiða þrotaþola, Farfuglaheimili Akraness, skaðabætur að fjárhæð 87.000. kr. ásamt vöxtum skv. 8.gr. laga um vexti og verðtryggingu nr. 38/2001, frá tjónsdegi 31. janúar 2011 og síðan dráttarvaxta samkvæmt III. kafla vaxtalaga til greiðsludags.“

Ákærðu báðir hafa skýlaust játað að hafa framið þau brot sem þeim eru gefin að sök í ákæru og er játning þeirra beggja studd sakargögnum í öllum atriðum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærðu sakfelldir fyrir brotin sem réttilega eru færð til refsilaga í ákæru.

Við ákvörðun refsingar horfir ákærðu til málsbóta að þeir hafa greiðlega gengist við háttseminni, auk þess sem þeir hafa fallist á bótaskyldu sína. Þá er þess að gæta að ákærðu voru ungir að árum þegar þeir frömdu brotin. Loks er til þess að líta að ákærði E-kk-nf hefur leitað sér aðstoðar vegna neyslu vímuefna.

Ákærði E-kk-nf hlaut dóm 22. febrúar 2011 fyrir brot gegn umferðarlögum og var refsing ákveðin 120.000 króna sekt. Það brot sem ákærði hefur verið sakfelldur fyrir nú var framið fyrir uppkvaðningu þess dóms og ber því að gera honum hegningarauka, sbr. 78. gr. almennra hegningarlaga. Að þessu gættu þykir refsing ákærða hæfilega ákveði 30 daga fangelsi, en rétt þykir að fresta fullnustu refsingar ákærða og skal hún falla niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði R-kk-nf er ekki með mál á sakaská sem hafa áhrif við ákvörðun refsignar. Þykir refsing hans hæfilega ákveðin 30 daga fangelsi, en rétt þykir að fresta fullnustu refsingar ákærða og skal hún falla niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Í samræmi við samþykki ákærðu fyrir dómi verður ákærðu gert að greiða M-kk-þgf F-kk-þgf Ó-kk-þgf 87.000 krónur óskipt í skaðabætur. Jafnframt verður vaxtakrafa brotaþola tekin til greina, eins og greinir í dómsorði, en dráttarvextir reiknast frá 15. maí 2001 þegar mánuður var liðinn frá því krafan var kynnt ákærðu við birtingu fyrirkalls, sbr. 9. gr. laga um vexti og verðtryggingu, nr. 38/2001.

Með vísan til þeirra lagaákvæða sem greinir í ákæru verða gerð upptæk þau fíkniefni sem lögregla lagði hald á við rannsókn málsins.

Engan sakarkostnað leiddi af rannsókn og rekstri málsins.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði E-kk-nf Þ-kk-nf G-kk-nf sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði R-kk-nf S-kk-nf sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærðu sæti upptöku á 0,51 g af tóbaksblönduðu kannabisefni

Ákærðu greiði M-kk-þgf F-kk-þgf Ó-kk-þgf óskipt 87.000 krónur með vöxtum samkvæmt 8. gr. laga um vexti og verðtryggingu, nr. 38/2001, frá 31. janúar 2011 til 15. maí 2011, en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

B-kk-nf B-x-x